کایسئری‌ده ۷،۵ میلیون ایللیک تک پارچا حالین‌دا "کورولوفودون" جینسینه عاید ماموت فسیلی تاپیلدی.
کایسئری بؤیوک شهر بلدیه‌سین‌دن وئریلن یازی‌لی آچیقلامادا، بؤیوک شهر بلدیه‌سینین دستگی ایله یامولا سدی ساحلی داشخان مؤوقعیتین‌ده داها اؤنجه ده فسیل تاپیلان ساحه‌ده قازی ایشلرینین داوام ائتدیگی قید ائدیلدی.
قازیلاردا، تک پارچا حالین‌دا پوزولمامیش "کورولوفودون" جینسینه عاید مامون قالیغی تاپیلدیغی بیلدیریلن آچیقلامادا، فسیلله باغلی آیرینتیلارین یارین مطبوعات توپلانتیسیندا آچیقلاناجاغی ایفاده ائدیلدی.
داشخان‌دا ۲ ایل اؤنجه بیر چوبانین تاپدیغی فسیل قالینتیسی اوزرینه قازی چالیشماسی باشلادیلمیش، ۷،۵ میلیون ایللیک زرافه فسیلی تاپیلمیشدی.
